ISO 639

ISO 639 je norma ISO, ktorá uvádza zoznam kódov pre názvy jazykov.

Štandard ISO 639 sa skladá z rôznych častí, z ktorých prvé tri sú vydané a ďalšie tri sú v konečnej fáze schvaľovania.
ISO 639-1: 2002 Kódy názvov jazykov – Časť 1: Dvojmiestne abecedné kódy
ISO 639-2: 1998 Kódy názvov jazykov – Časť 2: Trojmiestne abecedné kódy
ISO 639-3: 2007 Kódy názvov jazykov – Časť 3: Trojmiestne abecedné kódy pre úplné pokrytie jazykov
ISO/CD 639-4: 2008? Kódy názvov jazykov – Časť 4: Realizačné návody a základné princípy kódovania jazykov
ISO/DIS 639-5: 2008? Kódy názvov jazykov – Časť 5: Trojmiestne abecedné kódy pre jazykové rodiny a skupiny
ISO/CD 639-6: 2008? Kódy názvov jazykov – Časť 6: Štvormiestne abecedné kódy pre vyčerpávajúce pokrytie jazykových variantov

Štandard ISO 639-3 je nadmnožinou štandardu ISO 639-1 (týka sa zoznamu jazykov; kódy totiž rovnaké nie sú), nie je však nadmnožinou štandardu ISO 639-2. Štandard ISO 639-2 totiž obsahuje aj kódy pre skupiny jazykov, ktoré v štandarde ISO 639-3 nie sú. Štandard ISO 639-2 tiež niektorým jazykom priraďoval dva kódy, jeden (B) vychádzajúci z anglického názvu jazyka a druhý (T) vychádzajúci z názvu jazyka v ňom samom. Jazykom, ktoré majú v štandarde ISO 639-2 tieto dva kódy rôzne, priraďuje štandard ISO 639-3 kód T.

 Pozri aj 
 ISO 3166-1
 Zoznam jazykov podľa počtu hovoriacich

 Externé odkazy 
 Registračná autorita ISO 639-2
 Registračná autorita ISO 639-3

Kategória:ISO štandardy
Kategória:Jazyky